CELEX: 32017R2460
Language: bg
Date: 2017-10-30 00:00:00
Title: Регламент (ЕС) 2017/2460 на Комисията от 30 октомври 2017 година за изменение на приложение VII към Регламент (ЕО) № 882/2004 на Европейския парламент и на Съвета относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните, във връзка със списъка на референтните лаборатории на Съюза (Текст от значение за ЕИП. )

29.12.2017   
            
            
               BG
            
            
               Официален вестник на Европейския съюз
            
            
               L 348/34
            
         РЕГЛАМЕНТ (ЕС) 2017/2460 НА КОМИСИЯТА
   от 30 октомври 2017 година
   за изменение на приложение VII към Регламент (ЕО) № 882/2004 на Европейския парламент и на Съвета относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните, във връзка със списъка на референтните лаборатории на Съюза
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 32, параграф 5 от него,
   като има предвид, че:
   
               (1)
            
            
               С Регламент (ЕО) № 882/2004 се определят общите правила за извършване на официален контрол с цел проверка на съответствието, в т.ч. съответствието с правилата относно хигиената на храните. Съгласно посочения регламент референтните лаборатории на Европейския съюз („референтните лаборатории на ЕС“) отговарят по-специално за предоставяне на националните референтни лаборатории на подробна информация за методите на анализ, както и за координиране на прилагането на тези методи. Референтните лаборатории на ЕС са посочени в приложение VII към същия регламент.
            
         
               (2)
            
            
               Работната програма на референтната лаборатория на ЕС за мляко и млечни продукти е насочена предимно към предоставянето на методи за анализ и осигуряването на общ подход при междулабораторните изпитвания за пригодност, извършвани от националните референтни лаборатории по отношение на маркерите за качество, като напр. общ брой соматични клетки и микроби. Съвременните експертни познания, необходими за правилно извършване на тези анализи, понастоящем са добре установени както на равнището на официалните лаборатории, осъществяващи официален контрол, така и на равнището на лабораториите, които стопанските субекти в областта на храните все по-често използват за анализирането на тези маркери, които са фактор, определящ цената на събраното в стопанствата мляко.
            
         
               (3)
            
            
               В рамките на Съюза вече не е необходима референта лаборатория лаборатория на ЕС за мляко и млечни продукти. Поради това тя следва да се заличи от списъка на референтните лаборатории на ЕС, посочен в приложение VII към Регламент (ЕО) № 882/2004.
            
         
               (4)
            
            
               Приложение VII към Регламент (ЕО) № 882/2004 следва да бъде съответно изменено.
            
         
               (5)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   В част I от приложение VII към Регламент (ЕО) № 882/2004 точка 1 се заличава.
   Член 2
   Настоящият регламент влиза в сила на третия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 30 октомври 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 165, 30.4.2004 г., стр. 1.